
Melding om fisket uke 45/2026 
Rapporten er skrevet mandag 09.11.2026 av Ann-Rita Thoresen, Audun Reiertsen og Tiril Meyer Tøllefsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 45 i 2026, dvs. 02. november til 08. november 2026.

Omsetningen i uke 45 gikk litt ned fra uka før, og endte på 221 millioner kroner. Som følge av dårlig vær i de nordligste leveringsområdene store deler av uka, er det lavere omsetning av fersklevert råstoff som er største bidragsyter til nedgangen på uka. Med en verdi på 64 millioner kroner, markerer uke 45 seg som årets hittil laveste uke på ferskomsetningen. Når det gjelder fryst råstoff fra havfiskeflåten, er det omsetning av snøkrabbe fra lager og reker som utgjør størst andel av verdien.  
Råfisklagets omsetning i uke 45 utgjør 221 millioner kroner (foreløpig tall), en liten nedgang fra 227 millioner kroner i uke 44. Under følger en kort oppsummering av hovedtallene:  
· I uke 45 stod norske fartøy for 218 millioner kroner av totalen, av dette kom 64 millioner kroner fra fersklevert råstoff, og 154 millioner kroner fra fryst råstoff. Utenlandske fartøy leverte for 2,7 millioner kroner i uke 45. 
· I tilsvarende uke i fjor var totalomsetningen 265 millioner kroner. Av dette stod utenlandske fartøy for 35 millioner kroner. Norske fartøy stod for 230 millioner kroner, fordelt med 113 millioner kroner på fersk og 118 millioner kroner på fryst råstoff. 
· Hittil i år (per uke 45) er totalomsetningen 17.164 millioner kroner. Av dette utgjør utenlandske landinger totalt 1.712 millioner kroner, mens norske fartøy står for 15.452 millioner kroner. Av landinger fra norske fartøy kommer 9.223 millioner kroner fra fersk og 6.222 millioner kroner fra fryst råstoff. 
· Til samme tid i fjor var totalomsetningen 17.567 millioner kroner, hvorav 2.578 millioner kroner kom fra utenlandske fartøy. For norske fartøy var omsetningen 14.989 millioner kroner, fordelt med 8.429 millioner kroner på fersk og 6.553 millioner kroner på fryst råstoff. 

Omsetning uke 45 2026
Råfisklagets omsetning for norske båter i uke 45 i år fremgår av tabell 1, med fordeling på fersk/fryst råstoff, og per fiskeslag. 
Tabell 1. Omsetning for norske båter i uke 45/2026, fordelt per fersk/fryst og per fiskeslag.

Frystomsetning
Foreløpige tall for fryst råstoff fra norske fartøy i uke 45 viser 2.154 tonn til verdi 154 millioner kroner, en økning fra forrige ukes 1.905 tonn til verdi 80 millioner kroner. Snøkrabbe, reker og torsk stod for mest verdier med henholdsvis 85, 44 og 14 millioner kroner, og for øvrig slik det fremgår av tabell 1. 
Landinger av fryst råstoff fra norske fartøy til nøytrale fryselager i uke 45 var på totalt 581 tonn, en reduksjon fra 2.084 tonn uken før. Dette er kvanta som bare er delvis omsatt. Topp 3 arter landet i uke 45: 
· Sei med 194 tonn
· Torsk med 175 tonn 
· Hyse med 91 tonn 
Av kvantumet fryst er 374 tonn levert av fire trålere, 109 tonn levert av en garnbåt og 98 tonn levert av et autolinefartøy.

Ferskomsetning
Omsetningen av fersklevert råstoff i uke 45 endte på 64 millioner kroner, en nedgang fra uken før hvor fersklevert råstoff endte på 141 millioner kroner.
De største artene på ferskomsetningen målt i verdi i uke 45:
· Sei med 27 millioner kroner
· Torsk med 18 millioner kroner
· Kongekrabbe med 3 millioner kroner
· Kveite med 3 millioner kroner
· Hyse med 2 millioner kroner
Fersk torsk
Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser i uke 45 i år og i fjor. De to
tabellene er basert på omsetning av kvalitet A og ekstra. Der alle leveringstilstander inngår, men der snittprisene er omregnet til sløyd uten hode-priser, eksklusivt restråstoff.

Tabell 2. Omsetning av fersk torsk, A og ekstra kvalitet fra norske båter i uke 45, 2026 sammenlignet med samme uke i fjor. Fra redskapene garn, jukse, line og snurrevad, eksklusivt restråstoff.

Tabell 3. Priser på fersk torsk per redskap, A og ekstra kvalitet fra norske båter i uke 45, 2026, eksklusiv restråstoff.

Omsetningen av fersk torsk i uke 45 utgjorde 366 tonn til 18 millioner kroner. Det er en nedgang fra uken før, da det ble omsatt 840 tonn til 43 millioner kroner. 
Den geografiske fordelingen av omsetningen i uke 45 er fremstilt i tabell 2. Oversikten under viser kvantum fordelt på redskap: 
· 192 tonn på garn
· 91 tonn på snurrevad 
· 67 tonn på line/autoline
· 11 tonn på teiner 
· 4 tonn på juksa 
Hittil i 2026, per uke 45, er det omsatt 86.576 tonn fersk torsk til verdi 5.533 millioner kroner, sammenlignet med 101.121 tonn og 4.962 millioner kroner samme periode i fjor.
Fersk sei
Omsetningen av fersk sei i uke 45 utgjorde 1.259 tonn til en verdi av 27 millioner kroner. Det er en nedgang fra forrige uke, da det ble omsatt 2.839 tonn til en verdi av 60 millioner kroner.
Den geografiske fordelingen av omsetningen av fersk sei i uke 45 er fremstilt i tabell 4, med tilhørende prisinformasjon. Oversikten under viser kvantum fordelt på redskap:
· 545 tonn på not
· 433 tonn på snurrevad
· 220 tonn på garn
· 38 tonn på line/autoline
· 17 tonn på juksa
· 5 tonn på teiner
Tabell 4: Omsetning av fersk sei, A og ekstra kvalitet fra norske båter i uke 45, 2026 sammenlignet med samme uke i fjor. Fra redskapene garn, jukse, line, snurrevad og not, eksklusivt restråstoff.

Seinotfisket viser en nedgang fra forrige uke. I uke 45 utgjorde sei fangstet med not 545 tonn, ned fra 1.575 tonn i uke 44. Kvantumet i uke 45 ble levert av 6 fartøy. De største leveransene gikk til Myre Fiskemottak i Kamøyvær med 140 tonn, Tufjordbruket i Tufjord med 137 tonn, Havøysund Fisk med 130 tonn og Jangaard Export på Gjesvær med 129 tonn. 
Hittil i 2026 er det levert 13.974 tonn notsei til en verdi av 274 millioner kroner. Til samme tid i 2025 var det levert 24.039 tonn til en verdi av 304 millioner kroner. I fjor var det lave fangster av notsei fra uke 38, før det stoppet helt opp fra uke 45 og ut.
Hittil i 2026, per uke 45, er det for alle redskaper omsatt 46.540 tonn fersk sei til en verdi av 1.006 millioner kroner, mot 60.826 tonn til 881 millioner kroner til samme periode i fjor. 
Fersk hyse
Det ble levert 94 tonn fersk hyse i uke 45, til en verdi på 2 millioner kroner. Det er en reduksjon fra 382 tonn til verdi 8,5 millioner kroner i uke 44. Redskapsfordelingen var slik: 
· 45 tonn på line/autoline
· 31 tonn på garn
· 17 tonn på snurrevad
· Kvanta under 2 tonn på øvrige redskap
Hittil i 2026, per uke 45, er det omsatt 24.385 tonn fersk hyse til en verdi av 574,5 millioner kroner, mot 25.507 tonn og 416,6 millioner kroner i samme periode i fjor.
Tabell 5 viser den geografiske spredningen av ferskhysefisket i uke 45 med prisinformasjon angitt i samme tabell. 
Tabell 5: Omsetning av fersk hyse, krokfanget, A og ekstra kvalitet fra norske båter i uke 45, 2026 sammenlignet med samme uke i fjor. Fra redskapene garn, jukse, line og snurrevad, eksklusivt restråstoff.

Fersk kongekrabbe
I uke 45 ble det omsatt 9 tonn kongekrabbe til en verdi på 3,3 millioner kroner. Det er en nedgang fra uke 44, da det ble omsatt 23 tonn til 7,5 millioner kroner.
Det ble fangstet 7,5 tonn fordelt på 24 fartøy i kvoteregulert fiske, med en gjennomsnittspris på 388 kr/kg. Resterende 1 tonn er fangstet uregulert av 36 fartøy til snittpris 282 kr/kg. Fisket i friområdet kan være preget av opprydningstoktet som har pågått i forrige uke, der et havområde nord for Nordkapp har vært stengt for fiske i denne perioden. 
Fangsten levert i uke 45 er fangstet i følgende områder:
· 5 tonn i Porsangerfjorden
· 1 tonn i Varangerfjorden
· Kvanta under 1 tonn i resterende fangstfelt
Fersk brosme
I uke 45 ble det omsatt 50 tonn brosme til verdi 0,8 millioner kroner. Det er en nedgang fra 203 tonn og 2,5 millioner kroner i uke 44. 
I uke 45 er det registrert omsetning fra 261 ulike fartøy. Den geografiske fordelingen av landingene er følgende: 
· 17 tonn i Troms
· 11 tonn i Øst-Finnmark
· 11 tonn i Vest-Finnmark
· 6 tonn i Nordmøre
· Kvanta under 2 tonn i øvrige soner.

Hittil i år, per uke 45, er det omsatt 3.413 tonn brosme til en verdi av 43 millioner kroner. Til samme tid i fjor var det levert 2.732 tonn til en verdi av 25 millioner kroner. 
Fersk kveite
I uke 45 ble det omsatt 42 tonn fersk kveite til en verdi av 3,2 millioner kroner. Det er en nær halvering av kvantumet fra uken før når det var omsatt 82 tonn/ 6,2 millioner kroner. Landinger av fersk kveite i uke 45 fordeler seg geografisk slik: 
· 14 tonn i Vest-Finnmark
· 13 tonn i Troms
· 6 tonn i Lofoten/Salten
· 5 tonn på Helgeland
· Kvanta under 5 tonn i resterende leveringssoner
Hittil i år er det omsatt 1.297 tonn kveite til en verdi av 98 millioner kroner, som er en reduksjon i kvantum fra 1.475 tonn til 106 millioner kroner til samme tid i fjor. Høyere prisnivå i år bidrar til å delvis oppveie lavere kvantum. Gjennomsnittsprisen hittil i år for sløyd uten hode ligger på 102,11 kr/kg mot 96,58 kr/kg til samme tid i fjor. 
Fersk breiflabb
I uke 45 ble det omsatt 42 tonn fersk breiflabb til verdi 1,5 millioner kroner. En nedgang fra 73 tonn / 2,6 millioner kroner uken før. Uke 38 er foreløpig årets største omsetningsuke på breiflabb, likt som i 2025 med 204 tonn og 7 millioner kroner.
Omsetningen av breiflabb i uke 45 fordeler seg på følgende soner:
· 11 tonn i Lofoten/Salten
· 9 tonn på Helgeland
· 6 tonn i Troms
· 5 tonn i Vesterålen
· 3 tonn i Sør-Trøndelag
· Kvanta under 3 tonn i øvrige soner
Hittil i år er det omsatt 2.140 tonn fersk breiflabb til verdi 78 millioner kroner, mot 2.559 tonn og 91 millioner kroner samme periode i fjor. Gjennomsnittlig rundpris hittil i år for alle tilstander av breiflabb ligger på 36,24 kr/kg mot 35,54 kr/kg til samme tid i fjor. 


Landingsoversikt
Tabellene viser totalt antall fartøy som landet i området, fordelt på sted og redskap. For hver art (torsk, hyse og sei) er det oppgitt høyeste registrerte fangst per enkeltfartøy innen den aktuelle gruppen. Tallene representerer dermed maksimal fangst per art og ikke samlet fangst for alle fartøy. Dersom én båt har størst fangst av torsk og en annen båt har størst fangst av sei, vil tabellen vise høyeste registrerte fangst for hver art, selv om det er ulike fartøy som står bak disse fangstene.
Fra omsetninga fra perioden i uke 45 2026 har vi følgende landingsoversikt (alle kvanta i rundvekt):
Øst-Finnmark

Vest-Finnmark

Troms

Vesterålen

Lofoten/Salten

Helgeland-Nordmøre

